આસામમાં રાજ્ય પરિવહન નિગમની બસનાં ડ્રાઈવરે બસ પરનો કાબુ ગુમાવતા ભયંકર રોડ અકસ્માત સર્જાયો હતો. ગુવાહાટીથી મુકાલવુલા જઈ રહેલી બસને ગોજારો અકસ્માત નડ્યો હતો. જેમાં સાત યાત્રીઓનાં ઘટનાસ્થળે જ મોત નિપજ્યા હતા જ્યારે ૨૧ યાત્રીઓ ગંભીર રીતે ઈજાગ્રસ્ત થયા છે. ઈજાગ્રસ્ત લોકોને તાત્કાલિક ધોરણે નજીકની હોસ્પિટલમાં સારવાર માટે ખસેડવામાં આવ્યા છે. ડ્રાઈવરે બસ પરનું સંતુલન ગુમાવી દેતા બસ રસ્તાના કિનારે આવેલા તળાવમાં જઈને ખાબકી હતી.